ΓΡΑΠΤΗ ΕΡΩΤΗΣΗ P-0360/00

υποβολή: Jean Lambert (Verts/ALE) προς την Επιτροπή

(4 Φεβρουαρίου 2000)

Θέμα: Κατασκευή εργοστασίου εμφυάλωσης ύδατος στην περιοχή Taguluche της νήσου La Gomera των Καναρίων

Η περιφερειακή κυβέρνηση των Καναρίων ανακοίνωσε ότι αποτελεί δημόσιο και κοινωνικό συμφέρον η εγκατάσταση εργοστασίου εμφυάλωσης ύδατος στην περιοχή Taguluche, κοινότητα Valle Gran Rey, της νήσου La Gomera των Καναρίων. Η προβλεπόμενη για την εγκατάσταση του εργοστασίου ζώνη είχε ανακυρηχθεί αγροτική ζώνη και επίσης η γεωγραφική της θέση ανταποκρίνεται στα κριτήρια της πρότασης της περιφερειακής κυβέρνησης των Καναρίων προκειμένου να συμπεριληφθεί στο δίκτυο Natura 2000(1), χώρου που αποκαλείται Taguluche και έχει ανακυρηχθεί χώρος κοινοτικού ενδιαφέροντος, με τον αριθμό ES7020108, ενώ αντιστοιχεί γεωγραφικά στον χώρο που προβλέπεται για την εγκατάσταση του εργοστασίου αυτού.

Η αίτηση ανακύρηξης δημοσίου συμφέροντος δενποβάλλεται, σύμφωνα με τη νομοθεσία των Καναρίων, στο βαθμό που ο ίδιος νόμος δηλώνει ότι σε καμία περίπτωση οι βιομηχανικές εγκαταστάσεις στο ύπαιθρο δεν θα θεωρηθούν ως κτίρια ή εγκαταστάσεις που εξυπηρετούν το δημόσιο και κοινωνικό συμφέρον(2).

Εξ άλλου, είναι αμφίβολο το κοινωνικό συμφέρον του σχεδίου, διότι η δημιουργία 7 θέσεων Απασχόλησης (όπως προκύπτει από το ίδιο το σχέδιο) παραβλάπτει τα δικαιώματα και την εξασφάλιση καλλιέργειας της γης 116 ιδιοκτητών της ζώνης από την οποία θα αντληθεί το νερό. Σάυτά προστίθεται το ότι η νήσος La Gomera δεν διαθέτει καμία βιομηχανική παράδοση και ακόμη λιγότερο στον τομέα της εμφυάλωσης του ύδατος και ότι το εργοστάσιο που προβλέπεται για την περιοχή θα είναι ιδιωτική και κερδοσκοπική μονάδα που θα κατασκευασθεί με κρατικούς πόρους. Επίσης, πολλαπλές εκθέσεις εμπειρογνωμόνων καταδεικνύουνπέρμετρη αύξηση της δραστηριότητας εμφυάλωσης ύδατος στα Κανάρια.

Έκθεση του αναπληρωτή Συμβούλου για το περιβάλλον του Συμβουλίου πολιτικής χωροταξίας της περιφερειακής κυβέρνησης των Καναρίων αναγνωρίζει ότι δενφίσταται λεπτομερής μελέτη σχετικά με την οικολογική επίπτωση του εν λόγω σχεδίου, η οποία να λαμβάνει επίσηςπόψη τη συλλογή πηγαίωνδάτων και τις επιπτώσεις στην παραδοσιακή γεωργία της περιοχής. Ωστόσο, αυτή η έκθεση αναγνωρίζει ότι οι εργασίες θα έχουν επίπτωση στη ζώνη οικολογικής προστασίας του φυσικού χώρου Lomo del Carretn, περιοχής που επίσης περιλαμβάνεται στις ζώνες κοινοτικού ενδιαφέροντος με τον αριθμό ES7020037, δεδομένου ότι το εργοστάσιο θα τροφοδοτείται από τρεις πηγές οι οποίες χρησιμοποιούνται από τους ιδιοκτήτες τους για την άρδευση των γαιών τους.(3)

Κατά συνέπεια,δενφίσταται δήλωση των επιπτώσεων σύμφωνα με τις κατευθύνσεις των κοινοτικών οδηγιών. Η ανακύρηξη των δύο αυτών χώρων ως χώρων κοινοτικού ενδιαφέροντος βασίζεται στο κριτήριο 1, και συγκεκριμένα, την προστασία των οικοτόπων και χώρων με προτεραιότητα, μεταξύ των οποίων ξεχωρίζουν οι φυτείες φοινικοδένδρων Phoenix canariensis. Εάν πραγματοποιηθεί η κατασκευή αυτού του εργοστασίου εμφυάλωσης, θα έχει σοβαρές επιπτώσεις στην προστασία αυτών των φυτειών φοινικοδένδρων και στο ύπαιθρο της ζώνης δεδομένου ότι θα εξαντλούσε τους σπάνιουςδατικούς πόρους από τους φυσικούς καταρράκτες.

Δεν θεωρεί άραγε η Επιτροπή ότι το σχέδιο κατασκευής εργοστασίου εμφυάλωσης ύδατος στην περιοχή Taguluche δεν τηρεί την κοινοτική νομοθεσία στο θέμα αξιολόγησης των επιπτώσεων στο περιβάλλον;

Κρίνει άραγε ότι η εγκατάσταση βιομηχανικής μονάδας όπως αυτή που σχεδιάζεται συμβιβάζεται με την προστασία των φυσικών χώρων όπως προτείνεται από το δίκτυο Natura 2000 ως χώρος κοινοτικού ενδιαφέροντος;

(1) Βλέπε Οδηγία 92/43/ΕΟΚ σχετικά με την προστασία των φυσικών οικότοπων καθώς και της άγριας πανίδας και της χλωρίδας, ΕΕ L 206 της 22.7.1992, σελ. 7.

(2) Βλέπε νόμο 5/1987, της 7ης Απριλίου 1987, σχετικά με την χωροταξία των γεωργικών γαιών και του νόμου 9/1999, της 13ης Μαΐου 1999, για την χωροταξία της επικράτειας των Καναρίων. Εφαρμόζεται επίσης ο νόμος 12/1990 για τα ύδατα στα Κανάρια.

(3) Εάν πραγματοποιηθεί η κατασκευή εργοστασίου εμφυάλωσης, θα απειληθεί η γεωργία στην περιοχή Taguluche, διότι δεν θα διέθετε πλέον ύδατα για την άρδευσή της. Υποβλήθηκε σχετική αναφορά στο Ευρωπαικό Κοινοβούλιο(αριθ.24/2000).

Απάντηση της κας Wallstrm εξ ονόματος της Επιτροπής

(7 Μαρτίου 2000)

Οι φυσικοί τόποι Taguluche και Lomo del Carretn, 140 και 263 εκταρίων αντιστοίχως, επισημάνθηκαν από τις ισπανικές αρχές στον εθνικό τους κατάλογο τόπων ενδεχομένως κοινοτικής σημασίας που μπορούν να ενσωματωθούν στο μέλλον στο δίκτυο Natura 2000, σύμφωνα με την οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων, καθώς και της άγριας πανίδας και χλωρίδας(1).

Προκειμένου περί του σχεδίου κατασκευής εργοστασίου εμφιάλωσης νερού στο Taguluche, στην κοινότητα Valle Gran Rey της νήσου La Gomera των Καναρίων Νήσων της Ισπανίας, είναι σκόπιμο να αναφερθεί ότι η Επιτροπή έλαβε καταγγελία που αφορά τα ίδια περιστατικά, η οποία καταχωρίσθηκε με τον αριθμό P-1999/4875.

Ο φάκελος αυτός εξετάζεται από την Επιτροπή, προκειμένου να προσδιορισθεί κατά πόσον το έργο στο οποίο αναφέρεται το Αξιότιμο Μέλος ενδέχεται να έχει σημαντικές επιπτώσεις στους προαναφερόμενους τόπους, λαμβανομένωνπόψη των στόχων της οδηγίας 92/43/ΕΟΚ, στην οποία περίπτωση πρέπει να τεθεί σε εφαρμογή η διαδικασία που προβλέπεται στο άρθρο 6 της οδηγίας.

Η Επιτροπή, στο πλαίσιο του ρόλου της ως θεματοφύλακα των συνθηκών, θα λάβει τα αναγκαία μέτρα για να εξασφαλίσει την τήρηση του κοινοτικού δικαίου στη συγκεκριμένη περίπτωση.

(1) ΕΕ L 206 της 22.7.1992.